***Projekta uzsaukums***

**RTU Zinātnes izcilības granta jaunajiem zinātniekiem** (<https://euraxess.ec.europa.eu/jobs> lapā)

RTU Zinātnes izcilības granta (turpmāk – grants) mērķis ir atbalstīt izcilus un daudzsološus zinātniekus, lai tie varētu uzsākt zinātnieka karjeru RTU, attīstot pētniecību jaunā, starptautiski nozīmīgā, perspektīvā un augstas globālas novitātes zinātnes virzienā. Grants tiek piešķirts projekta (turpmāk – projekts) realizācijai un tas ietver pētniecību, finansējuma piesaisti RTU, pašfinansējošas pētnieku grupas vai struktūrvienības (turpmāk – Pētnieku grupa) veidošanu, iesaistīšanos studiju procesā.

Konkursā ar pieteikumu var piedalīties kandidāti ar nolikumam (sk. *Atbilstības kritērijus*; 7. pielikums) atbilstošu kvalifikāciju no jebkuras valsts, t.sk. arī konkursa brīdī RTU nenodarbināts pretendents.

Pieteikumā jāiesniedz::

1. *Granta pieteikuma forma* (1. pielikums)*;*
2. *Pētījuma priekšlikuma kopsavilkums* (2. pielikums);
3. *Curriculum Vitae* (3. pielikums);
4. *Zinātnisko sasniegumu saraksts* (4. pielikums);
5. *Pētījuma priekšlikums* (5. pielikums);
6. *Pamatojuma dokumentācija* (6. pielikums).

Detalizēta informācija par granta pieteikumu, vērtēšanas procesu, granta summu un nosacījumiem atrodama pielikumos 7. – 10.

Visiem pieteicēja rakstītajiem dokumentiem jābūt angļu valodā, t.sk. 1. pielikuma un 5. pielikumam formām, un tie jāiesniedz elektroniski (pdf formātā), nosūtot uz e-pastu: sandra.vasilevska@rtu.lv.

Pieteikuma iesniegšanas termiņš ir 09.04.2018. (60 (sešdesmit) dienas no konkursa izsludināšanas dienas).

Kontaktpersona: Sandra Vasiļevska (sandra.vasilevska@rtu.lv; ph. +371 67089356).

1. pielikums

*Granta pieteikuma forma* (*Proposal form*)

|  |  |
| --- | --- |
| **Uzaicinājuma identifikators** | Uzaicinājuma identifikators ir numurs, kas norādīts konkursa uzaicinājuma publikācijā. |
| **Pieteikuma nosaukums (maksimums 200 rakstzīmes)** **(nekonfidenciāla informācija)**  | Nosaukums nedrīkst būt garāks par 200 rakstzīmēm (ar atstarpēm), un tam ir jābūt saprotamam arī tiem, kas nav attiecīgās jomas speciālisti. |
| **Atslēgvārdi** | Lūdzu, ievadiet teksta atslēgvārdus, kas vislabāk raksturo jūsu pieteiktā pētījuma darbības jomu.Izvēloties atslēgvārdus, jāņem vērā pieteikuma daudznozaru aspekti. |
| **Anotācija (min.100/ maks. 2000 rakstzīmes)** **(nekonfidenciāla informācija)**  | Anotācijai īsumā jāsniedz lasītājam skaidra izpratne par pieteiktā pētījuma priekšlikuma mērķiem un par to, kā tie tiks sasniegti. **Anotācija tiks izmantota kā īss jūsu pieteiktā pētījuma apraksts novērtēšanas procesā un saziņai ar ekspertiem. Tāpēc tai jābūt īsai un precīzai, un tajā nav jāiekļauj konfidenciāla informācija.** Lūdzu, izmantojiet tikai rakstītu tekstu, izvairoties no formulām un citām īpašām rakstzīmēm. **Anotācijai jābūt angļu valodā.** Pastāv 2000 rakstzīmju skaita ierobežojums (iekļautas atstarpes un līnijpārtraukumi). |
| **ORCID**  | ORCID numurs (piemēram, 0000-0002-1825-0097).  |
| **Pētnieka ID**  | Ja jums ir kāds cits pētnieka identifikācijas numurs, lūdzu, ievadiet to šeit.  |
| **Uzvārds**  | Uzvārds rakstīts tā, kā norādīts pasē vai personas apliecībā.  |
| **Uzvārds dzimšanas brīdī**  | Jūsu uzvārds dzimšanas brīdī.  |
| **Vārds (-i)** | Jūsu vārds (- i), kas norādīts (- i) pasē vai personas apliecībā.  |
| **Tituls** | Lūdzu, izvēlieties kādu no turpmākajiem: Prof., Dr., kungs, kundze vai jaunkundze.  |
| **Dzimums: sieviete (S)/vīrietis (V)**  | Šī informācija ir vajadzīga statistikas informācijai un pasta sūtījumiem. Norādiet attiecīgi S vai V.  |
| **Tautība** | Lūdzu, ierakstiet valstspiederības valsti.  |
| **Rezidences valsts un pilsonība**  | Lūdzu, ierakstiet valsti, kurā jūs likumīgi dzīvojat, un pilsonību. |
| **Dzimšanas datums (DD/MM/GGGG)** | Lūdzu, norādiet dzimšanas datumu, izmantojot formātu (DD/MM/GGGG). |
| **Adrese saziņai** |
| **Pašreizējās organizācijas nosaukums** | Nosaukums, ar kādu jūsu organizācija ir reģistrēta.  |
| **Pašreizējās nodaļas/ fakultātes / institūta/ laboratorijas nosaukums** | Nosaukums, ar kuru ir reģistrēta jūsu nodaļa/fakultāte/institūts/laboratorija.  |
| **Iela**  | Ielas nosaukums un numurs.  |
| **Pilsēta**  | Pilsēta, angļu valodā (lūdzu, izvairieties no rajonu kodiem).  |
| **Pasta indekss**  | Pasta indekss.  |
| **Valsts**  | Valsts.  |
| **1. telefona numurs**  | Lūdzu, ierakstiet pilnu tālruņa numuru, iekļaujot valsts un pilsētas/rajona kodu. Piemēram, +32-2-2991111.  |
| **2. telefona numurs/Mobilais telefons**  | Lūdzu, ierakstiet pilnu tālruņa numuru, iekļaujot valsts un pilsētas/rajona kodu. Piemēram, +32-2-2991111. Mobilā tālruņa numurs nav obligāts, taču ieteicams to pievienot, jo tas var tikt izmantots, lai sasniegtu pieteikuma iesniedzēju saistībā ar interviju.  |
| **E-pasta adrese**  |   |
| **Apliecinājumi** |
| **1) Pieteikuma iesniedzējs apliecina, ka šajā pieteikumā ietvertā informācija ir pareiza un pilnīga.** | [Jā - paraksts ]  |
| **2)** **Pieteikuma iesniedzējs apliecina, ka šis priekšlikums atbilst ētikas principiem (tostarp visaugstākajiem pētījumu integritātes standartiem— kā noteikts, piemēram, Eiropas Rīcības kodeksā par pētniecības integritāti — un, jo īpaši, izvairoties no izdomājumiem, viltojumiem, plaģiāta un citas pētniecību degradējošas darbības).**  | [Jā - paraksts ] |
| **3) Pieteikuma iesniedzējs apliecina, ka viņa / viņš apzinās, ka ir paredzēts, ka** **granta saņemšanas periodā pieteikuma iesniedzējs tiks nodarbināts RTU pētnieka amatā ar pilnu darba slodzi (ietverot slodzi, kas paredzēta studiju procesa nodrošināšanai).** | [Jā - paraksts ] |
| **4)** **Es atzīstu, ka apzinos atbilstības kritērijus attiecībā uz pieteikumu šim grantam, kā norādīts konkursa uzaicinājuma dokumentācijā, un apliecinu, ka, cik man zināms, mans pieteikums atbilst visām šīm prasībām. Es apzinos, ka manu priekšlikumu var atzīt par neatbilstošu jebkurā novērtēšanas vai granta piešķiršanas brīdī, ja tiek konstatēts, ka tas neatbilst šiem kritērijiem.**  | [Jā - paraksts ] |

**Lai būtu objektīva attieksme pret visiem pretendentiem, zemāk norādītie lappušu ierobežojumi tiks stingri ievēroti. Tiks vērtēts tikai materiāls, kas iesniegts norādītajās robežās (eksperti – zinātnieki tiks lūgti izlasīt materiālu norādītajā lappušu apjomā, un tiem nebūs pienākuma lasīt pārējo materiālu).**

Izkārtojumā **jāievēro** šādi parametri:

|  |  |  |  |  |
| --- | --- | --- | --- | --- |
| **Lappuses formāts** | **Fonta veids**  | **Fonta lielums** | **Rindstarpa** | **Malas** |
| A4  | *Times New Roman Arial* vai līdzīgs  | Vismaz 11  | Viena | 2 cm mala1,5 apakšējā daļa |

Visiem pieteikuma iesniedzēja rakstītajiem pieteikuma dokumentiem jābūt angļu valodā, un tie jāiesniedz uzaicinājumā norādītajā termiņā pdf formātā, izmantojot uzaicinājumā norādīto elektronisko pastu.

2. pielikums

*Pētījuma priekšlikuma kopsavilkums* *(maksimums 3 lappuses)*

Īsam kopsavilkumam (konspektam) uzreiz jāsniedz lasītājam skaidra izpratne par pētījuma priekšlikuma mērķiem un par to, kā tie tiks sasniegti. Tajā jāsniedz pētījuma priekšlikuma kodolīgs izklāsts, īpašu uzmanību pievēršot pētniecības projekta nozīmīgajai zinātniskai novitātei, kā arī īss metodoloģijas apraksts, kas ļautu novērtēt aprakstītās zinātniskās pieejas iespējamību. Aprakstiet piedāvāto projektu, ņemot vērā jaunākos sasniegumus šajā jomā. Var iekļaut arī atsauces uz informācijas avotiem, taču tās neietilpst norādītajā lappušu skaitā. Šis kopsavilkums novērtēšanas procesā tiks izmantots kā īss jūsu pētījuma priekšlikuma apraksts, tādēļ tam jābūt īsam un precīzam.

3. pielikums

*Curriculum Vitae (maksimums 2 lappuses)*

CV jāiekļauj akadēmisko un pētniecisko sasniegumu standarta saraksts. Tālāk redzamais šablons ir pievienots tikai kā ieteikums. To vajadzības gadījumā var pārveidot. Var mainīt CV struktūru. Jebkādas pētniecības karjeras pārtraukumi un/vai netradicionālie ceļi ir skaidri jāizskaidro, lai vērtētāji tos varētu objektīvi novērtēt.

**PERSONAS DATI**

Uzvārds, vārds:

Pētnieka unikālais (- ie) identifikators (- i) (piemēram, ORCID, zinātniskais ID utt.):

Dzimšanas datums:

Tautība:

Vietnes *URL*:

* **IZGLĪTĪBA**

20? Zinātņu doktora grāds

 Fakultātes/nodaļas nosaukums, universitātes/iestādes nosaukums, valsts

 Doktora darba vadītāja vārds, uzvārds

20? Maģistrs

 Fakultātes/nodaļas nosaukums, universitātes/iestādes nosaukums / valsts

* **PAŠREIZĒJAIS(IE) AMATS(I)**

201? – Pašreizējais amats

 Fakultātes/nodaļas nosaukums, universitātes/ iestādes nosaukums / valsts

201? – Pašreizējais amats

 Fakultātes/nodaļas nosaukums, universitātes/ iestādes nosaukums / valsts

* **IEPRIEKŠĒJIE AMATI**

20? – 20? Ieņemamais amats

 Fakultātes/ nodaļas nosaukums, universitātes/ iestādes nosaukums/ valsts

20? – 20? Ieņemamais amats

 Fakultātes/ nodaļas nosaukums, universitātes/ iestādes nosaukums/ valsts

* **STIPENDIJAS**

20? – 20? Stipendija, fakultātes/ nodaļas/ iestādes nosaukums, universitātes/ iestādes noaukums / valsts

? – ? Stipendija, fakultātes/ nodaļas / iestādes nosaukums, universitātes/ iestādes nosaukums/ valsts

* **AUGSTSKOLAS MAĢISTRANTU, DOKTORANTU UN PĒCDOKTORANTŪRAS PĒTNIEKU VADĪBA**

20? – 20? Pēcdoktorantūras/ doktora/ maģistra programmas studentu skaits

Fakultātes/ nodaļas/ iestādes nosaukums, universitātes/ iestādes nosaukums/ valsts

* **MĀCĪBU DARBĪBA (ja piemērojams)**

201? – Mācību vieta – temats, universitātes/ iestādes nosaukums/ valsts

20? – 20? Mācību vieta – temats, universitātes/ iestādes nosaukums/ valsts

* **ZINĀTNISKO SANĀKSMJU ORGANIZĒŠANA (ja piemērojams)**

201? Lūdzu, norādiet savus pienākumus un pasākuma nosaukumu /valsti

20? Lūdzu, norādiet pasākuma veidu/ dalībnieku skaitu/ valsti

* **INSTITUCIONĀLIE PIENĀKUMI (ja piemērojams)**

201? – Fakultātes loceklis, universitātes/ iestādes nosaukums / valsts

20? – 20? Maģistra un doktora studiju programmas studentu vadītājs, universitātes/ iestādes nosaukums/ valsts

20? – 20? Fakultātes komitejas loceklis, universitātes/ iestādes nosaukums / valsts

20? – 20? Vietējā semināra organizators, universitātes/ iestādes nosaukums / valsts

20? – 20? Komitejas loceklis; funkcijas, universitātes/ iestādes nosaukums/ valsts

* **UZTICĒTIE PIENĀKUMI (ja piemērojams)**

201? – Zinātniskā konsultatīvā padome, universitātes/ iestādes nosaukums / valsts

201? – Recenziju padome, universitātes/ iestādes nosaukums / valsts

201? – Recenzēšanas grupas dalībnieks, universitātes/ iestādes nosaukums / valsts

201? – Redakcijas kolēģija, universitātes/ iestādes nosaukums / valsts

20? – Zinātniskā konsultatīvā padome, universitātes/ iestādes nosaukums/ valsts

20? – Recenzents, universitātes/ iestādes nosaukums / valsts

20? – Zinātniskais novērtējums, universitātes/ iestādes nosaukums / valsts

20? – Vērtētājs, universitātes/ iestādes nosaukums / valsts

* **DALĪBA ZINĀTNISKAJĀS BIEDRĪBĀS (ja piemērojams)**

201? – Dalībnieks, pētniecības tīkls *“Pētniecības tīkla nosaukums”*

20? – Asociētais dalībnieks, fakultātes/ nodaļas/ iestādes nosaukums, universitātes/ iestādes nosaukums / valsts

20? – Finansējuma piešķiršanas dalībnieks, fakultātes/ nodaļas/ iestādes nosaukums, universitātes/ iestādes nosaukums/ valsts

* **GALVENĀ SADARBĪBA (ja piemērojams)**

Līdzstrādnieku vārds, tēma, fakultātes/ nodaļas/ iestādes nosaukums, universitātes/ iestādes nosaukums/ valsts

* Darbība, kas saistīta ar pētniecības organizēšanu

* **KARJERAS PĀRTRAUKUMI (ja piemērojams)**

Precīzi datumi Lūdzu, norādīt iemeslu un ilgumu mēnešos.

4. pielikums

*Zinātnisko sasniegumu saraksts (maksimums 2 lappuses)*

Pieteikuma iesniedzējam jāiesniedz zinātnisko **sasniegumu saraksts, kas atspoguļo sasniegto**. Pieteikuma iesniedzējam jāatspoguļo sava darbība attiecībā uz:

1. Publikācijas (angļu valodā) nozīmīgākajos starptautiskajos zinātniskos daudzdisciplināros žurnālos, kuros iesniegtos rakstus vērtē neatkarīgi zinātnieki (angl. peer-reviewed) un/vai vadošajos starptautiskajos specializētajos žurnālos, kuros iesniegtos rakstus vērtē neatkarīgi zinātnieki (angl. peer-reviewed) (**vismaz 5,** kurās pieteicējs ir galvenais autors, pieteikuma iesniedzēja devums attiecībā uz publikācijām jāapraksta); žurnāliem jābūt indeksētiem SCOPUS (ar SNIP ≥ 1) vai *Web of Science* (ar ietekmes faktoru ≥ 3), starptautisku specializētu zinātnisko konferenču rakstu krājumos, kuros iesniegtos rakstus vērtē neatkarīgi zinātnieki (angl. peer-reviewed) un/vai to attiecīgo pētniecības jomu monogrāfijās, izceļot tos, kuros kā līdzautors nav iesaistīts viņu doktora darba vadītājs, un norādot citējumu skaitu (izņemot pašcitēšanu); norādiet savu h-indeksu no SCOPUS, kas filtrēts ar opciju “izslēgt visu autoru pašcitātus” (**vismaz 10);**
2. Pētniecības monogrāfijas un to tulkojumi;
3. Piešķirtais patents(i);
4. Uzaicinātās prezentācijas uz specializētām zinātniskajām starptautiski atzītām konferencēm (kurās iesniegtos rakstus vērtē neatkarīgi zinātnieki (angl. peer-reviewed)) un/vai starptautiskām augsta līmeņa mācību iestādēm;
5. Balvas/ godalgas/ akadēmiskā piederība;
6. To sasniegumu apraksts, kas saistīti ar finansējumu piesaisti pētniecībai (piesaistīts pētniecības projektu finansējums, līgumi ar nozari), kas apliecina pieteikuma iesniedzēja spēju RTU attīstīt pašfinansētu Pētnieku grupu.

5. pielikums

*Pētījuma priekšlikums (maksimums. 15 lappuses)*

Šī daļa tiek vērtēta salīdzinošajā izvērtēšanā (vērtē neatkarīgi zinātnieki). Atsauces uz informācijas avotiem neietilpst ierobežotajā lappušu skaitā. Projekta zinātniskie, tehniskie un/vai akadēmiskie aspekti ir sīkāk jāapraksta, lai parādītu pētījuma novitāti, tā iespējamo ietekmi un izpētes metodoloģiju. Ir jānorāda arī pieteikuma iesniedzēja veikto pētniecības centienu daļa, kas tiks veltīta šim projektam, kā arī reālās projekta izmaksas.

**a. Jaunākie sasniegumi attiecīgajā jomā un mērķi:** Precizējiet priekšlikuma mērķus, ņemot vērā jaunākos sasniegumus šajā jomā. Aprakstot paredzēto pētījumu, jānorāda, kā un kāpēc ierosinātais pētījuma priekšlikums ir svarīgs attiecīgajā jomā un, ja tas ir veiksmīgs, kāda būs tās ietekme, piemēram, kādas jaunas zinātnes, tehnoloģiju un studiju iespējas tiktu nodrošinātas. Norādiet visus īpaši sarežģītos un netradicionālos priekšlikuma aspektus, tostarp daudznozaru un starpnozaru aspektus.

**b. Metodoloģija:** detalizēti aprakstiet ierosināto metodoloģiju, ietverot galvenos starpmērķus. Izskaidrojiet un pamatojiet metodoloģiju saistībā ar jaunākajiem sasniegumiem, ieskaitot visus jaunos un netradicionālus aspektus, kas pievēršas augsta riska/augsta ieguvuma līdzsvarošanai. Izceliet visus starpposmus, kuru rezultāti var radīt nepieciešamību pielāgot projekta plānošanu. Ja tiek ierosināts, ka projektā jāpiedalās citas uzņēmējas iestādes dalībniekiem, viņu līdzdalība pilnībā jāpamato. Tas ir jādara, uzsverot pievienoto zinātnisko vērtību, ko viņi nodrošinātu projektam.

Pētījuma priekšlikumā jābūt iekļautam Aktivitāšu plānam, kur aprakstītas plānotās darbības, rezultāti un grafiki (vismaz) katram ceturksnim. Aktivitāšu plāna rezultātiem un laika grafikam jābūt tādam, kā norādīts galveno veiktspējas indikatoru tabulā (pielikums: *Zinātniskās un finanšu atskaites*). Projekta progresa novērtējums būs balstīts uz Aktivitāšu plāna izpildi un galveno veiktspējas indikatoru (GVI) izpildi.

**c. Resursi (tostarp projekta izmaksas):**. Ir stingri ieteicams izmantot tālāk norādīto budžeta tabulas veidni, lai novērtētājiem atvieglotu resursu novērtēšanu. Zem budžeta tabulas veidnes ir detalizēta informācija par attiecināmajām un neattiecināmajām izmaksām. Veidojot budžeta tabulu, lūdzu, izmantojiet tikai veselus skaitļus eiro valūtā.

Norādiet finansējuma summu, kas tiek uzskatatīta par nepieciešamu, lai projekta darbības laikā sasniegtu mērķus. Pieteikuma iesniedzēja no citiem finansējuma avotiem, piemēram, ārējiem projektiem, piesaistītais finansējums ir jānorāda tabulā, kurā pašlaik ir iekļautas minimālās prasības par piesaistīto finansējumu. Nepieciešamajiem līdzekļiem jābūt saprātīgiem, t. i., atbilstoši faktiskajām vajadzībām, lai sasniegtu projekta mērķus, un tiem jābūt pilnībā pamatotiem pētījuma priekšlikumā.

Jums ir tiesības pieņemt darbā citus komandas locekļus, arī ārpus RTU. Aprakstiet grupas lielumu un būtību, kur nepieciešams, norādot galvenos komandas dalībniekus un to pienākumus. Grupas dalībnieku līdzdalība jāpamato saistībā ar papildu finanšu izmaksām, ko tā var radīt projektam. Lai aprēķinātu savas personāla izmaksas, ņemiet vērā jūsu atvēlētā darbības laika procentuālo īpatsvaru. Budžeta tabulā jānorāda nodarbināto personu skaits katrā darbinieku kategorijā, kā arī plānotais darbalaiks un stundu maksājuma likme.

Norādiet visus esošus resursus, kas tiks izmantoti projektā. Aprakstiet citus nepieciešamos resursus, piemēram, infrastruktūru un iekārtas. Ieteicams iekļaut pieprasītās iekārtas īsu tehnisko aprakstu, tās nepieciešamības pamatojumu, kā arī plānotās lietošanas intensitāti. Aprēķinot ceļa izdevumus, lūdzu, pievērsiet uzmanību arī pieteikuma iesniedzēja un komandas locekļu dalībai konferencēs un rezultātu izplatīšanas pasākumos. Norādiet arī ceļojošo personu skaitu un ceļa izdevumus vienai personai.

Kandidātiem ir jāapzinās, ka būs obligāti jānodrošina atvērtā piekļuve (bez maksas, tiešsaistes piekļuve jebkuram lietotājam) visām nozares speciālistu (neatkarīgu zinātnieku) recenzētajām zinātniskajām publikācijām, kas izveidotas šī granta finansētā projekta rezultātā.

Izmaksas par tūlītēju atvērto piekļuvi publikācijām (apstrādes maksas) ir attiecināmas, un tās var iekasēt no granta, ja tās radušās projekta darbības laikā. Sagatavojot budžetu, ir ļoti ieteicams ņemt vērā nepieciešamību iekļaut šādus izdevumus un, ja tas ir nepieciešams, veikt reālas aplēses par nepieciešamo summu. Turklāt ir ieteicams, lai visi finansētie pētnieki ievēro labāko praksi, saglabājot radīto un lietoto pētniecības datu failus, un ir gatavi dalīties ar citiem pētniekiem ar datiem, uz kuriem neattiecas saistoši autortiesību ierobežojumi, konfidencialitātes prasības vai līguma noteikumi. Jebkurā gadījumā pieteikuma iesniedzējam un grupas dalībniekiem jāievēro RTU Atvērtās piekļuves un pētniecības datu pārvaldības politika.

Budžeta tabulā iekļaujiet projekta tiešās izmaksas, kā arī vienotas likmes finansējumu netiešajām izmaksām, kas aprēķinātas līdz 25% apmērā no kopējām attiecināmajām izmaksām (izņemot apakšlīgumus) attiecībā uz pieskaitāmajām izmaksām. Turklāt iekļaujiet budžeta sadalījumu, kas sīkāk sadalīts personāla izmaksās, komandējumu, iekārtu, palīgmateriālu, publicēšanas izmaksās (tostarp jebkurās izmaksās, kas saistītas ar atvērto piekļuvi), citās tiešajās izmaksās un jebkādās paredzamās apakšlīgumu izmaksās.

Finansējums piekļuvei lielām pētniecības iekārtām, kas pieder trešajai pusei un nav pieejamas RTU, jāuzskaita izmaksu kategorijā “C”.

Projekta izmaksu aprēķinam jābūt pēc iespējas precīzākam. Novērtējuma komisijās tiek rūpīgi novērtētas plānotās izmaksas, līdz ar to tiks samazināts nepamatoti liels budžets.

Pētījuma priekšlikumā ir jāsniedz apraksts par izveidotās pētniecības grupas darbības nepārtrauktību (ilgtspēju) pēc granta projekta termiņa. Informācija par pētniecības aprīkojumu un pakalpojumiem, kas pieejami RTU, ir publicēta interneta portālā [www.usescience.eu](http://www.usescience.eu)

*Budžeta tabulas veidne*

|  |  |
| --- | --- |
| **Izmaksu kategorija** | **Kopā eiro (ieskaitot nodokļus)** |
| **1.****gads** | **2.****gads** | **3.****gads** | **Kopā** |
| **Tiešās****izmaksas** | **Personāls** | Pieteikuma iesniedzējs |  |  |  |  |
| Vadošais personāls |  |  |  |  |
| Pēcdoktorantūras personāls |  |  |  |  |
| Studenti  |  |  |  |  |
| Citi |  |  |  |  |
| 1. *Kopā tiešās izmaksas personālam*
 |  |  |  |  |
| **Ceļa izdevumi** |  |  |  |  |
| **Aprīkojums** (amortizācija, RTU iekārtu noma)) |  |  |  |  |
| **Citas preces un pakalpojumi** | Palīgmateriāli |  |  |  |  |
| Publikācijas (ieskaitot maksu par atvērto piekļuvi) utt. |  |  |  |  |
| Citi (lūdzu, precizēt) |  |  |  |  |
| *ii. Kopā citas tiešās izmaksas* |  |  |  |  |
| **A – Tiešo izmaksu kopsumma (i + ii)** |  |  |  |  |
| **B – Netiešās izmaksas (pieskaitāmās izmaksas)** līdz 25% no tiešajām izmaksām |  |  |  |  |
| **C – Apakšlīgumi** (bez pieskaitāmajiem izdevumiem) |  |  |  |  |
| **Kopējās plānotās attiecināmās izmaksas (A + B + C)** |  |  |  |  |
| **Kopsumma, kuru sedz RTU grants** | 120000 | 90000 | 60000 | 270000 |
| **Kopsumma, kuru sedz no finansējuma, ko granta saņēmējs piesaistījis RTU no citiem finansējuma avotiem (piemēram, starptautiskiem projektiem). Granta saņēmējam ir jāspēj segt daļa no 2. gada izmaksām, izmantojot 1. gadā no citiem finansējuma avotiem piesaistītos līdzekļus, un šī prasība attiecas uz turpmākajiem gadiem (uzrādītās vērtības ir minimālās obligātās summas).** | 0 | 30000 | 60000 | 90000 |

*Attaisnotie un neattaisnotie izdevumi*

“**Attaisnotie izdevumi**” ir izdevumi, kas atbilst šādiem kritērijiem:

(i) tiem jābūt faktiski saistītiem ar granta saņēmēju;

(ii) tiem jābūt saistītiem ar paredzēto granta projekta piešķiršanas periodu, izņemot izdevumus, kas saistīti ar noslēguma atskaites iesniegšanu;

(iii) tie ir tiešie izdevumi, netiešie izdevumi un apakšlīgumi, kā norādīts paredzamajā budžeta tāmē. 15% RTU finansējuma (no“B” izmaksu kategorijas) saskaņā ar RTU Senāta lēmumu jānodrošina RTU pētniecības infrastruktūras uzturēšanas izmaksu segšanai;

(iv) tiem jābūt saistītiem ar granta projektu un nepieciešamiem tā īstenošanai, un izmaksām, uz kurām attiecas granta projekts, jābūt granta summas robežās;

(v) tiem jābūt identificējamiem un pārbaudāmiem (pamatotiem ar attiecīgajiem apstiprinošajiem dokumentiem – čekiem, bankas izrakstiem, faktūrrēķiniem vai kvītīm), kas iekļauti granta saņēmēja pārskatos saskaņā ar Latvijā piemērojamiem grāmatvedības standartiem;

(vi) personāla izmaksas ir attaisnotas, ja tās ir saistītas ar personālu, kas strādā pie finansējuma saņēmēja saskaņā ar darba līgumu (vai līdzvērtīgu iecelšanas aktu) un kas ir norīkots darbā. Tās nedrīkst pārsniegt algas, sociālās apdrošināšanas iemaksas, nodokļus un citas izmaksas, kas iekļautas **atalgojumā**, ja tās izriet no valsts tiesību aktiem vai darba līguma (vai līdzvērtīga pilnvarojuma akta). Maksimālā maksājuma likme, ko var izmantot budžetā (vadošā pētnieka maksimālā stundas likme) ir 36,73 EUR/stundā (bruto summa, ieskaitot nodokļus). Budžetā jāiekļauj sociālā nodrošinājuma iemaksa no bruto algas saskaņā ar Latvijas tiesību aktiem;

(vi) tiem jāatbilst attiecīgajiem valsts tiesību aktiem par nodokļiem, darbu un sociālo nodrošinājumu, un

(vii) tiem jābūt saprātīgiem, pamatotiem un jāatbilst pareizas finanšu pārvaldības principiem, jo īpaši attiecībā uz ekonomiju un efektivitāti.

“**Neattaisnotie izdevumi”** ir:

(a) izdevumi, kas neatbilst iepriekš izklāstītajiem nosacījumiem, jo īpaši::

(i) ar kapitāla atdevi saistītās izmaksas;

(ii) parādu un parādu apkalpošanas izmaksas

(iii) uzkrājumi turpmākiem zaudējumiem vai parādiem;

(iv) procentu parādi;

(v) šaubīgi parādi;

(vi) zaudējumi saistībā ar valūtas kursa izmaiņām;

(viii) pārmērīgi vai neapdomāti izdevumi;

(ix) atskaitāmais PVN;

(x) projekta īstenošanas pārtraukšanas laikā radušās izmaksas;

(b) izmaksas, kas deklarētas citā ES mērķfinansējumā, vai citu struktūru piešķirtā finansējumā;

(c) biroja telpu būvniecības un remonta izdevumi.

**Ar budžetu saistītās papildu prasības:**

Ārējo pakalpojumu iepirkums jāveic atbilstoši iepirkuma procedūras regulējošajiem normatīvajiem aktiem, projekta pētnieku grupai ir jāsagatavo iepirkuma specifikācijas.

Projekta īstenošanā iesaistītā zinātniskā personāla darba laikam jāatbilst nodarbinātības tiesību aktiem.

Piemērojamā atlīdzība un algas likmes atbilst Rīgas Tehniskās universitātes atalgojuma sistēmai un ir salīdzināmas ar atalgojumu citos pētniecības projektos.

6. pielikums

*Pamatojuma dokumentācija*

Jebkuri papildu pielikumi, tostarp doktora grāda dokumenti, jāiesniedz elektroniski kā atsevišķi dokumenti pdf formātā. Šie pielikumi neietilpst maksimāli pieļaujamajā lappušu skaitā. Priekšlikumam jāpievieno turpmāk minētās pamatojuma dokumentācijas skenēta kopija:

* pretendentam jāiesniedz skenēto dokumentu kopijas, kas apliecina viņa atbilstību granta saņemšanai, t. i., doktora (vai doktora grādam līdzvērtīga) diploms, skaidri norādot piešķiršanas datumu (turpmāk sniegta papildinformācija);
* 2 ieteikuma vēstules (atbalsts): 1 - no doktora disertācijas projekta vadītāja, 1 – no priekšnieka pašreizējā darba vietā;
* citu komandas locekļu piekrišana piedalīties pētniecības grupā, ja tie tiks pieņemti darbā.

Oficiālo dokumentu kopijas var iesniegt jebkurā no ES oficiālajām valodām. **Dokuments (- i) jebkurā citā valodā jāiesniedz kopā ar apliecinātu tulkojumu angļu valodā.**

Lūdzu, iesniedziet tikai iepriekš minētos pieprasītos dokumentus. Ja vien nav norādīts uzaicinājumā, visas hipersaites uz citiem dokumentiem, iegultiem materiāliem un citiem dokumentiem (uzņēmuma brošūras, atbalsta vēstules, atskaites, audio, video, multivides materiāli u.c.) netiks ņemti vērā. Pamatojuma dokumentācija ekspertiem novērtēšanas laikā nebūs pieejama.

***1. Doktora grāda līdzvērtības noteikšanas nepieciešamība***

Lai varētu pretendēt uz granta piešķiršanu, pieteikuma iesniedzējam ir jābūt doktora grādam vai līdzvērtīgam grādam. Pirmās profesionālās pakāpes nav uzskatāmas par līdzvērtīgām doktora grādam pat tad, ja to saņēmēja tituls ir “doktors”. Sīkāku informāciju par doktora grāda ekvivalenci skatīt tālāk.

***2. Doktora grādi***

Doktora zinātniskais grāds ir augstākais akadēmiskais grāds. Tas vienmēr tiek piešķirts par **neatkarīgiem pētījumiem** profesionālā līmenī akadēmiskajās disciplīnās vai profesionālajās jomās. Neatkarīgi no sākuma punkta doktorantūra ietver vairākus akadēmiskā darba posmus. Tie var ietvert sagatavošanas kursa pabeigšanu, seminārus un laboratorijas pētījumus un/vai rakstisku eksāmenu kopuma nokārtošanu. Doktorants izvēlas akadēmisko konsultantu (vadītāju) un disertācijas tēmu, tiek izveidota disertācijas (promocijas) komisija, un doktorants izstrādā savu zinātnisko pētījumu (daļa mācībspēku termina *doktora darbs* vietā lieto *disertācija*, lai atšķirtu to no mazāk svarīgiem pētījumiem). Disertācijas (promocijas) komisija parasti sastāv no 3 līdz 5 fakultātes locekļiem studējošā pētniecības jomā, ieskaitot konsultantu (vadītāju).

***3. Neatkarīgs pētījums***

Pētījumu veikšana parasti ilgst vienu līdz pat vairākus gadus atkarībā no izvēlētās tēmas un pētniecības darbiem, kas nepieciešami, lai sagatavotu disertāciju. Aizstāvot savu disertāciju, **doktora grāda kandidātam/ei ir pārliecinoši jāparāda pilnīga izpratne par izpētes tēmu, jāpaskaidro un jāpamato savi zinātniskās izpētes rezultāti un jāatbild uz visiem komisijas uzdotajiem jautājumiem.** Veiksmīgas aizstāvēšanas rezultāts ir doktora grāda piešķiršana.

***4. Doktora grādam ekvivalenti grādi:***

Ir atzīti arī daži citi doktora nosaukumi, kam piemīt tāds pats statuss un kuri dažās jomās atbilst doktora grādam. Visiem tiem **ir līdzīgas prasības attiecībā uz saturu**. Potenciālie pieteikuma iesniedzēji tiek aicināti iepazīties ar šādām noderīgām norādēm par grādiem, kas tiks uzskatīti par līdzvērtīgiem doktora grādam:

- EURYDICE: “Eksāmeni, kvalifikācija un nosaukumi — otrais izdevums, 1. sējums, Eiropas izglītības vārdnīca”, kas publicēta 2004. gadā. Lūdzu, ievērojiet, ka daži nosaukumi, kas pieder vienai un tai pašai kategorijai ar doktora grādu (ISCED 6 klasifikācijas vai ISCED 8 – 2011 klasifikācijas), var atbilst starpposmu soļiem attiecībā uz doktorantūras studiju pabeigšanu, un tāpēc tie nav uzskatāmi par doktora grāda ekvivalentu.

***5. Pirmie profesionālie grādi (ārstiem, lūdzu, skatīt tālāk):***

Ir svarīgi atzīt, ka sākotnējie profesionālās izglītības grādi dažādās jomās ir **pirmās pakāpes,** **nevis zinātņu doktora līmeņa studiju grādi**. Šajās jomās ietilpst vairāku līmeņu nosaukumi, kas ietver terminu “doktors”, **bet tie nav ne zinātņu doktori, ne līdzvērtīgi doktora grādam**.

***6. Ārsti (vai pretendenti, kuriem ir grāds medicīnā):***

Ārstiem (vai pretendentiem ar grādu medicīnā**) medicīnas doktora grāds pats par sevi netiek uzskatīts par līdzvērtīgu doktora grādam.** Lai tiktu uzskatīts par atbilstīgu pieteikuma iesniedzēju, ārstiem (vai pretendentiem, kam ir grāds medicīnā) nepieciešams uzrādīt **gan ārsta, gan doktora diplomu vai arī apliecinājumu par iecelšanu amatā, kur nepieciešams doktora grādam līdzvērtīgs grāds** (piemēram, pēcdoktorantūras stipendija, ievēlēšana profesora amatā). Bez tam kandidātiem ir arī jāsniedz informācija par savu zinātnisko pieredzi (tostarp par publikācijām atzītos starptautiskos specializētos zinātniskos žurnālos, kuros iesniegtos rakstus vērtē neatkarīgi zinātnieki), lai varētu vēl vairāk pamatot savas vispārējās izglītības atbilstību doktora grādam.

Attiecībā uz ārstiem, kam ir piešķirts gan medicīnas doktora, gan zinātnes doktora grāds, **pirmā grāda, kas pieteikuma iesniedzējam dod tiesības pretendēt uz grantu, piešķiršanas datums** tiks ņemts vērā kā pirmais, nosakot atbilstības laika perioda (2 – 10 gadi pēc doktora grāda iegūšanas) aprēķināšanu.

7. pielikums

*Atbilstības kritēriji*

Pieteikuma iesniedzēja atbilstības kritēriji ir šādi:

* 1. h-indekss no SCOPUS datu bāzes, kas filtrēts ar opciju “izslēgt visu autoru pašcitātus”: **vismaz 10.**
	2. Publikācijas (angļu valodā) nozīmīgākajos starptautiskajos zinātniskos daudzdisciplināros žurnālos, kuros iesniegtos rakstus vērtē neatkarīgi zinātnieki (angl. peer-reviewed) un/vai vadošajos starptautiskajos specializētajos zinātniskos žurnālos, kuros iesniegtos rakstus vērtē neatkarīgi zinātnieki (angl. peer-reviewed) (žurnāliem ir jābūt indeksētiem SCOPUS ar SNIP ≥ 1 vai Web of Science ar ietekmes faktoru ≥ 3): **vismaz 5 kā galvenais autors (jāapraksta pieteikuma iesniedzēja ieguldījums publikācijās).**
	3. Pieteikuma iesniedzējam jābūt piešķirtam pirmajam doktora grādam  **≥ 2 un ≤ 10 gadus pirms uzaicinājuma datuma.**
	4. Pētniecības projekts tiek pieteikts inženierzinātņu un tehnoloģiju, dabaszinātņu vai humanitāro un sociālo zinātņu jomā.
	5. Angļu valodas prasme atbilst vismaz C1 līmenim Europass CV valodas prasmju tabulā (<http://europass.cedefop.europa.eu>).
	6. Pēc granta piešķiršanas un granta līguma parakstīšanas pieteikuma iesniedzējam ir jāspēj pāriet pamatdarbā RTU, zinātniskā personāla sastāvā ar pilnu darba slodzi (ietverot slodzi, kas paredzēta studiju procesa nodrošināšanai) uz visu granta piešķiršanas termiņu.
	7. Pierādīta pieredze finansējuma piesaistei pētniecībai (piesaistīts pētniecības projektu finansējums, līgumi ar uzņēmumiem).

Priekšlikumam jāatbilst visiem šiem atbilstības kritērijiem:

* Tas jāiesniedz pirms vienotā iesniegšanas termiņa beigām.
* Tam jābūt pabeigtam, lasāmam un drukājamam (t. i., jāaizpilda visas pieprasītās priekšlikuma veidlapas, daļas un nodaļas, kā arī jābūt aizpildītai un iesniegtai pamatojuma dokumentācijai).
* Tā saturam jābūt saistītam ar uzaicinājuma mērķiem, kā tas noteikts uzaicinājuma dokumentos.
* Ierosinātais pētījums ir inženierzinātņu un tehnoloģiju, dabaszinātņu vai humanitāro zinātņu un sociālās zinātnes jomā.
* Tam jāatbilst attiecīgā granta atbilstības noteikumiem.
* Tam jāatbilst ierobežojumiem, kas saistīti ar priekšlikumu iesniegšanu.

Atsauces datums attiecībā uz atbilstības perioda aprēķināšanu ir diena, kad zinātņu doktora grāds faktiski tika piešķirts saskaņā ar attiecīgās valsts noteikumiem.

Atbilstību pārbauda, pamatojoties uz pieprasījuma iesniedzēja sniegto informāciju. Ja pastāv šaubas par pieteikuma atbilstību, novērtējumu var turpināt līdz novērtēšanas komisijas galīgajam lēmumam. Ja vērtēšanas posmā vai pēc tā kļūst skaidrs, ka viens vai vairāki atbilstības kritēriji nav izpildīti (piemēram, nepareizas vai maldinošas informācijas dēļ), priekšlikumu uzskatīs par neatbilstīgu un turpmāk tas netiks izskatīts.

8. pielikums

*Novērtēšanas procedūra un kritēriji*

**Novērtēšanas procedūra**

Pilnīga pieteikuma iesniegšanai sekos četru posmu vērtējums:

**1. posms**: tiek pārbaudīta pieteikumu atbilstība visiem Atbilstības kritērijiem (sk. *Atbilstības kritērijus*). Pieteikumi, kas neatbilst vismaz vienam no Atbilstības kritērijiem, tiks noraidīti, informējot pieteikuma iesniedzēju. Pieteikumi, kas atbilst visiem kritērijiem, tiks virzīti uz 2. posmu.

**2. posms**: pieteikumi tiek nosūtīti fakultātēm, lai izvērtētu gatavību ievēlēt potenciālos granta saņēmējus fakultātes zinātniskā personāla sastāvā vadošā pētnieka amatā un noslēgt darba līgumu, ja grants tiek piešķirts. Vēlme tiek apstiprināta ar zinātņu prorektoram adresētu rakstisku atbalsta apliecinājumu. Ja pieteiktā pētījuma tēma neatbilst nevienas fakultātes pētījumu virzieniem, bet to ir lietderīgi attīstīt RTU stratēģisko mērķu sasniegšanai, zinātņu prorektors var atbalstīt neatkarīgas struktūrvienības veidošanu. Pieteikumus, kuri nesaņem fakultāšu atbalsta apliecinājumus izvērtē zinātņu prorektora dienests. Projekti, kas nesaņem fakultātes vai zinātņu prorektora dienesta atbalstu, noraida, informējot pieteicēju, bet pārējos pieteikumus virza 3. posma izvērtēšanai.

**3. posms**: pieteikumus vērtē RTU Zinātnes padome, pieaicinot vērtēšanai neklātienē 3-5 (trīs līdz piecus) starptautiski atzītus zinātniekus no ārvalstīm, un izmantojot *Izvērtējuma kārtību un kritērijus* (norādīti turpmāk).

**4. posms**: tiek organizēta intervija ar pieteicējiem, kuru pieteikumi ir atlasīti 3. izvērtējuma posmā. Intervijā pieteicēji prezentē pieteikumu izvērtētājiem, kuru sastāvā ir uzņemošo fakultāšu dekāni un Zinātnes padomes locekļi. Ar pieteicējiem no ārvalstīm intervija var notikt Interneta vidē.

**Vērtēšanas kritēriji**

Vienīgais vērtēšanas kritērijs ir zinātniskā izcilība. To piemēros saistībā ar pētniecības projekta inovatīvo raksturu, mērķi un īstenojamību, kā arī pieteikuma iesniedzēja intelektuālajām spējām, radošumu un apņemšanos. Kopumā ir maz ticams, ka projekti, kas pilnībā vai lielā mērā veido esošo materiālu komplektēšanu un apkopošanu jaunās datubāzēs, izdevumos vai krājumos, radīs inovatīvu vai jaunu pētniecības jomu, lai arī cik noderīgi šādi resursi varētu būt turpmākajai inovatīvai izpētei. Tādēļ nav sagaidāms, ka šādus projektus eksperti ieteiks finansējuma piešķiršanai. Lai analizētu iesniegtos priekšlikumus, var tikt izmantota plaģiātisma atklāšanas programmatūra. Tālāk detalizēti izklāstīti vērtēšanas kritēriji, kas attiecas uz pētniecības projekta izcilību un pieteikuma iesniedzēju.

**1. Pētniecības projekts**

**Projekta novitāte, mērķi un realizēšanas iespējamība**

|  |
| --- |
| ***1.1 Pētniecības projekta novitāte un iespējamā ietekme*** |
| **Kritēriji** | **Vērtējums skalā no** **0 līdz 5** | **Vērtējuma īss pamatojums** |
| *1.1.1 Cik lielā mērā ierosinātie pētījumi pievērš uzmanību būtiskām problēmām?*  |  |  |
| *1.1.2 Cik lielā mērā mērķi ir ambiciozi un aptver attiecīgajā jomā neizpētīto (piemēram, jaunas koncepcijas un metodes vai starpdisciplīnu attīstību)?* |  |  |
| *1.1.3 Cik lielā mērā ierosinātais pētījums ir augsta riska/augsta ieguvuma?*  |  |  |

|  |
| --- |
| ***1.2 Zinātniskā pieeja*** |
| **Kritēriji** | **Vērtējums skalā no** **0 līdz 5** | **Vērtējuma īss pamatojums** |
| *1.2.1 Cik lielā mērā izklāstītā zinātniskā pieeja* *ir iespējama, ņemot vērā to, cik lielā mērā ierosinātais pētījums ir augsta riska/augsta ieguvuma?* |  |  |
| *1.2.2 Cik lielā mērā ierosinātā pētniecības metodoloģija ir piemērota, lai sasniegtu projekta mērķus?* |  |  |
| *1.2.3 Cik lielā mērā priekšlikums ietver jaunas metodoloģijas izstrādi?* |  |  |
| *1.2.4 Cik lielā mērā ierosinātais grafiks un resursi ir nepieciešami un pienācīgi pamatoti?* |  |  |

**2. Pieteikuma iesniedzējs**

**Intelektuālā kapacitāte, radošums un apņemšanās**

|  |
| --- |
| ***2.1 Intelektuālā kapacitāte un radošums*** |
| **Kritēriji** | **Vērtējums skalā no** **0 līdz 5** | **Vērtējuma īss pamatojums** |
| *2.1.1 Cik lielā mērā pieteikuma iesniedzējs ir pierādījis spēju ierosināt un veikt inovatīvu izpēti?* |  |  |
| *2.1.2 Cik lielā mērā pieteikuma iesniedzējs nodrošina pierādījumus par radošu, neatkarīgu domāšanu?* |  |  |
| *2.1.3 Cik lielā mērā pieteikuma iesniedzēja sasniegumi ir pārsnieguši savas jomas līdzšinējās robežas?* |  |  |

**Vērtēšanas kritēriju piemērošana**

**Katrs priekšlikums tiks izvērtēts un novērtēts ar punktiem katrā no diviem priekšlikuma galvenajiem** elementiem - pētniecības projekta pamatmērķi un īstenojamība, kā arī pieteikuma iesniedzēja intelektuālā kapacitāte, radošums un apņemšanās **Visi novērtēšanas kritēriji tiks vērtēti skalā no 0 līdz 5 (maksimums).** Profesionālapskates beigās priekšlikumi tiks sarindoti, pamatojoties uz speciālistu ekspertu grupu vispārējo novērtējumu par to stiprajām pusēm un trūkumiem, ņemot vērā saņemto vērtējumu 5 punktu skalā. Turpmāk tiks izmantoti tikai tie priekšlikumi, kuri sasniedz kopējo kvalitātes slieksni 80%, tos sarindojot prioritārā secībā turpmākai novērtēšanai.

4. novērtējuma posma intervijai tiks atlasīti **ne vairāk kā** **trīs priekšlikumi** ar augstāko vērtējumu.

**Pieteikumu apstiprināšana un līgumu parakstīšana**

Lēmumu par granta piešķiršanu pieņem RTU Zinātnes padome. Ja granta piešķiršanu apstiprina, RTU zinātņu prorektors un granta saņēmējs paraksta līgumu par granta piešķiršanu (sk. pielikumā *Granta līgums*) projekta finansēšanai saskaņā ar likumdošanas normām un šī projekta pieteikumu.

Vismaz 3 (trīs) mēnešu laikā pēc Granta līguma spēkā stāšanās dienas granta saņēmēju ievēlē vadošā pētnieka amatā RTU uzņemošajā fakultātē vai neatkarīgā struktūrvienībā, kas ir zinātņu prorektora uzraudzībā, un uz granta projekta termiņu noslēdz darba līgumu, ar nosacījumu, ka granta saņēmējs pirms tam ir saņēmis nepieciešamās Latvijas Republikas darba un uzturēšanās atļaujas un iesniedzis to apliecinātas kopijas RTU. Ja granta saņēmējs tiek uzņemts fakultātē, tiek izveidota atsevišķa pētnieku grupa. Granta saņēmējs tiek nodarbināts RTU ar pilnu darba slodzi (ieskaitot mācīšanas slodzi).

9. pielikums

*Granta līgums*

Pievienots atsevišķā dokumentā.

10. pielikums

*Zinātnisko un finanšu pārskatu sniegšana*

Granta saņēmējam ne retāk kā reizi sešos mēnešos (atskaites periods), Zinātnes padomes noteiktajā datumā, jāziņo RTU Zinātnes padomei par projektu progresu, 15 darbdienas pirms ziņošanas datuma iesniedzot zinātnisko atskaiti:

- **“periodisko zinātniskais atskaiti”** ik pēc sešiem mēnešiem (izņemot pēdējo sešu mēnešu periodu) un

- **“noslēguma zinātnisko atskaiti”** 60 dienu laikā pēc pēdējā atskaites perioda beigām.

**Periodiskajā zinātniskajā atskaitē** jāietver:

(a) informācija par projekta **zinātnisko progresu**;

(b) projekta **sasniegumi un rezultāti**, ieskaitot šādu **galveno veiktspējas indikatoru izpildi**:

* publikācijas nozīmīgos zinātniskos žurnālos, kuros iesniegtos rakstus vērtē neatkarīgi zinātnieki (angl. peer-reviewed);
* piešķirtie starptautiskie patenti;
* piesaistītais finansējums, ieskaitot starptautiskos projektus (piemēram, *Horizon 2020*);
* vadītie doktorantūras studenti.

(c) paziņojums par jebkādām būtiskām zinātniskās stratēģijas izmaiņām;

(d) informācija par to, vai un kā izpētes rezultātiem ir nodrošināta atvērta piekļuve;

(e) projekta sasniegumu kopsavilkums, kuru RTU var publicēt.

Noslēguma **zinātniskajā atskaitē**:

(a) jāiepazīstina ar projekta **noslēguma rezultātiem, sasniegumiem un secinājumiem**, kā arī ar to, kā tie ir izplatīti. Projektā jābūt tādiem pašiem veiktspējas indikatoriem kā periodiskajā zinātniskajā atskaitē;

(b) jānorāda, kā izveidotā pētnieku grupa darbosies pēc granta perioda beigām;

(c) jāiekļauj projekta sasniegumu kopsavilkums, kuru RTU var publicēt.

Galveno veiktspējas indikatoru skaitliskās vērtības, kas tiks noteiktas līgumā par granta piešķiršanu, ir šādas (vērtības ir kumulatīvas):

|  |  |  |
| --- | --- | --- |
| **Nr.** | **Galvenie veiktspējas indikatori (projekta nodevumi)** | **Veiktspējas indikatoru skaitliskās vērtības (vērtības ir kumulatīvas)** |
| 1. gads | 2. gads | 3. gads |
| 1. | Publikācijas nozīmīgos zinātniskos žurnālos, kuros iesniegtos rakstus vērtē neatkarīgi zinātnieki (angl. peer-reviewed) (skaits). Žurnāliem jābūt indeksētiem SCOPUS (SNIP ≥ 1) vai Web of Science vietnē (5 gadu ietekmes koeficients ≥ 3) | vismaz 1 iesniegta | 2 publicētas un 1 iesniegta | 4 publicētasun 2 iesniegtas |
| 2. | vai piešķirtie starptautiski patenti (skaits) |  | 1 | 2 |
| 3. | piesaistītais finansējums, ieskaitot starptautiskos projektus (piemēram, *Horizon 2020*) (tūkstoši EUR) | 30 | 90 | 210 |
| 4. | Vadītie doktorantūras studenti (skaits) | 1 | 2 | 3 |
| 5. | Izveidota pašfinansējoša pētnieku grupa |  |  | 1 |

Visos ziņojumos jāiekļauj arī informācija par granta saņēmēja dalību RTU studiju procesā.

Granta saņēmējam ne retāk kā reizi 6 mēnešos (atskaites periods) kopā ar zinātnisko atskaiti jāiesniedz arī finanšu atskaite. Atskaišu periodi:

- **“periodiskā finanšu atskaite”** ik pēc 6 mēnešiem (izņemot pēdējo 6 mēnešu periodu) un

- **“noslēguma finanšu atskaite”** 30 dienu laikā pēc pēdējā atskaites perioda beigām.

Finanšu atskaitē jābūt:

(a) informācijai par attaisnotajiem izdevumiem;

(b) “individuālajam finanšu pārskatam” par attiecīgo atskaites periodu, kurā sīki jāapraksta katras budžeta kategorijas attaisnotās izmaksas (sk. *Pētījuma priekšlikums*)*.*